South African Depression and Anxiety Group Selfhelpwenke vir stres
Wanneer spanning kop uitsteek, is dit belangrik om dit raak te sien en te oorkom. Hier is 'n paar voorstelle. Namate jy meer verstaan oor hoe stres jou beïnvloed, sal jy met maniere vorendag kom om dit te verlig.
Een manier om verveling, hartseer of eensaamheid te voorkom, is om te gaan na daar waar dinge gebeur. Dit kan jou frustreer om alleen by die huis te sit. Pleks dat jy jou bejammer, raak betrokke. Bied jou diens in jou buurt of by vrywilligersorganisasies aan. Help jouself deur ander te help.
Raak betrokke by die wêreld en ander mense en jy sal agterkom dit trek mense tot jou aan. Jy gaan beslis so nuwe vriende ontmoet en nuwe ervarings geniet.
SADAG, die Suid-Afrikaanse Depressie en Angstigheidsgroep, het elke tweede Vrydag 'n gratis geselssessie op hul Facebook-blad waar 'n platform geskep word en enigiemand 'n vraag aan 'n sielkundige en/of psigiater kan vra. Die eerste sessie begin 13:00 en die tweede is om 19:00. Dis 'n pret en interaktiewe manier vir veral jongmense om kwessies met kundiges te bespreek.